Ešte to nie sú vývesné štíty, či webová stránka, ale ľahko obmieňateľné menu lístky. Logo už je zmenené napríklad na prevádzke v Avione.
Nové logo pôsobí ako zo starého amerického fast-foodového reťazca, je menej štýlové, no viac odľahčené. Pizza Mizza sa práve chystá na veľkú premiéru svojho nového konceptu Expres, možno práve naň má nové logo lepšie "sadnúť". Ak ho nepredbehne Tesco Lamač, prvá Pizza Mizza Expres bude súčasťou nového bratislavského shopping-mallu Pribina Gallery v štvrti Eurovea.
To nie sú všetky novinky reťazca, ktorý vznikol v úzkom nárožnom žltom dome pri Univerzite Komenského v roku 2003. Momentálne má štyri reštaurácie v Bratislave, v hlavnom meste tiež dve logistické jednotky s take-away. No onedlho by sa mal súčasný počet prevádzok násobiť dvomi. Podľa webu sa pripravuje nielen už zmieňovaná pobočka v Prešove Poprade, ale aj v Dunajskej Strede a v košickom a žilinskom Auparku. Pre posledné dve sa hľadá prevádzkovateľ.